hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu hu hu ru hu hu hu hu hu hu hu hu hu hu en en es en hu it hu hu hu en hu hu de hu de hu de hu en hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Egy hajó, ha jó – Regénytár
Létező és nem létező irodalom
Egy hajó, ha jó, az marha jó.
Ezt egy fiatalembertől hallottam, aki egy sétahajón szolgált a Karib-tengeren. Írnám tovább, hogy mire célzott a fiatalember, de máris elakadtam. Az a hajó ugyanis, amelyiken a szóbanforgó ifjonc végezte korántsem irigylésreméltó munkáját, egy behemót cruise-ship volt. Sétahajó – ha úgy vesszük, ami igaz is meg nem is. Utasokat szállító óceánjáró – ez már jobban fedné a valóságot, de ez is csak megközelíti, mert azokat angolul liner-nek nevezik. Ha létezne még Nagy-Magyarország, s annak közvetlen kapcsolata Fiume révén az Adriához, talán több magyar kifejezésünk lenne a különböző hajótípusokra. Még több, ha – mint hajdanában – három tenger is mosná határainkat. De nem mossa, így aztán vízi járművek tekintetében hiányos a szókincsünk.
A cruise magyar megfelelője: cirkálni. Ebből adódóan az angolok nevezhetnék ezt a hajót cruiser-nek is, ami magyarul cirkáló, csakhogy ilyen már van angolban és magyarban is. A cruiser vagy cirkáló egy csatahajónál kisebb, gyors hadihajó, olyasmi, mint a romboló, de mégsem olyan, hiszen a tengeri hadászatban mindkettőnek más szerep jut. A lajtorja legmagasabb fokára hágott egykori haditengerészünk, a Kormányzó ezt részletesebben ki tudná fejteni, de ő már évtizedek óta égi vizek hullámain lovagol fehér paripája helyett, s ha odafönt valami oknál fogva kérdőre vonják, akkor nyilván nem a hadiflotta kapcsán fog magyarázkodni.
De nem folytatom tovább ezt a zsákutcába vezető okfejtést. Legyen elég annyi, hogy egy ilyen hajón utaztunk két hétig. Koppenhágától Barcelonáig. Hat ország nyolc városában szálltunk partra. Nem sok idő jutott egy-egy városra, épp csak annyi, hogy benyomásokat szerezzünk.
Kezdjük a hajóval, amelyik nem tartozik a legnagyobbak közé, attól még tiszteletre méltó mérete van. A neve Norwegian Star. A tulajdonos cég, Norwegian Cruise Line, neve alapján (feltehetőleg) norvég, székhelye Miamiban található. A hajót Nassauban (Bahamák) regisztrálták. 91,000 tonnás, háromszáz méter hosszú és tizennégy emeletes. Mérete, hozzávetőlegesen megfelel két tízemeletes panelháznak. 2,348 utas fér el rajta kényelmesen, személyzetének száma 1,031. A hajón található 15 étterem, 11 bár, konditerem, közel ezer főt befogadó színházterem, könyvtár, teniszpálya, uszoda, kaszinó és vámmentes üzlet, hogy az is megtalálja számítását, aki mindenáron a pénzét akarja költeni.
Az utasok döntő többsége amerikai és kanadai, rajtuk kívűl szép számmal akadtak angolok, ausztrálok, japánok, németek, dél-amerikaiak. Egyszóval: nemzetközi vegyes társaság. Ami közös bennük, hogy minimum nyolcvan százalékuk hatvan év feletti. Nyuggerladiknak is nevezhetném. A korcsoport magyarázata, hogy ilyenkor, a nyári szezon végeztével nekik van idejük hosszabb utakra. A fiatalabb, gyerekes szülőket köti az iskola. Ők nyáron vakációznak, ha tehetik.
A személyzet hatvan különböző nációból tevődik össze. Sokan vannak a Fülöp-szigetekről, de szolgál a hajón a svéd kapitány parancsnoksága alatt angol, bolgár, horvát, pakisztáni, román, brazil, de nem sorolom fel mind a hatvanat. Magyar nem volt közöttük. Állítólag őket nem szeretik, mert összeférhetetlenek. Ezt úgy hallottam, nem tudom mennyi az igazságtartalma.
Egy ilyen hajón, akár az ötcsillagos szállodákban, elölről-hátulról kiszolgálják az utasokat. Mindent a kényelemért. A személyzet mosolygós és barátságos, ezt szigorúan megkövetelik tőlük. Az utasoktól ilyesmit senki sem követel meg, ennek ellenére mindenki barátkozott mindenkivel, jó hangulat uralkodott az összes fedélzeten. És persze a felfokozott várakozás, merthogy nyolc helyen áll meg és mind a nyolc hely új és ismeretlen élményeket tartogat.
Ezekről majd a továbbiakban.
Budapesten született 1946-ban. Eredeti szakmája betűöntő. Negyven évig élt Amerikában, ahol több mindent kipróbált több-kevesebb sikerrel. Három novelláskötete, két regénye jelent meg. Az ezredforduló után visszaköltözött Budapestre, ahol 2017. április 3-án tragikus hirtelenséggel elhunyt.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Piszkos Fred meghívta Diabolikot egy búzasörre
Egy megismerhetetlen ország: Bosznia-Hercegovina
Esetem a bayeux-i kárpittal
Törünk-zúzunk. Ez az, fiúk!
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.